b'\n_START_ARTICLE_\nSvetovno prvenstvo v hokeju na ledu 1998\n_START_PARAGRAPH_\nSvetovno prvenstvo v hokeju na ledu 1998 je bilo dvain\xc5\xa1estdeseto Svetovno prvenstvo v hokeju na ledu. Potekalo je med 22. marcem in 17. majem 1998 v Z\xc3\xbcrichu in Baslu, \xc5\xa0vica (skupina A), ljubljanski dvorani Hala Tivoli in jeseni\xc5\xa1ki dvorani Podme\xc5\xbeakla, Slovenija (skupina B), Budimpe\xc5\xa1ti, Sz\xc3\xa9kesfeh\xc3\xa9rv\xc3\xa1rju in Duna\xc3\xbajv\xc3\xa1rosu, Mad\xc5\xbearska (skupina C) ter Krugersdorpu in Pretorii, Republika Ju\xc5\xbena Afrika (skupina D). Zlato medaljo je osvojila \xc5\xa1vedska reprezentanca, srebrno finska, bronasto pa \xc4\x8de\xc5\xa1ka, v konkurenci dvaintridesetih reprezentanc, \xc5\xa1esti\xc4\x8d tudi slovenske, ki je osvojila osemnajsto mesto. To je bil za \xc5\xa1vedsko reprezentanco sedmi naslov svetovnega prvaka.'